CELEX: 62013TN0483
Language: fi
Date: 2013-09-10 00:00:00
Title: Asia T-483/13: Kanne 10.9.2013 — Oikonomopoulos v. komissio

23.11.2013   
            
            
               FI
            
            
               Euroopan unionin virallinen lehti
            
            
               C 344/59
            
         Kanne 10.9.2013 — Oikonomopoulos v. komissio
   (Asia T-483/13)
   2013/C 344/108
   Oikeudenkäyntikieli: englanti
   
      Asianosaiset
   
   
      Kantaja: Athanassios Oikonomopoulos (Ateena, Kreikka) (edustajat: asianajajat N. Korogiannakis ja I. Zarzoura)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               määräämään korvausta vahingoista
            
         
               —
            
            
               toteamaan, että useat OLAFin toimet ja toimenpiteet ovat oikeudellisesti olemattomia eikä niitä voida hyväksyä todistusaineistoksi.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, jossa kantaja väittää, että OLAF on käyttänyt väärin harkintavaltaansa, koska sillä ei ollut toimivaltaa suorittaa tutkimusta, joka koskee komission ja kolmannen osapuolen sopimukseen perustuvia suhteita, ja se toimi kyseessä olevassa tutkimuksessa ultra vires, koska se rikkoi sovellettavia säännöksiä kuten neuvoston asetusta N:o 2185/96 (1) ja asetusta N:o 1073/1999 (2) useiden artiklojen osalta
            
         
               2)
            
            
               Toinen kanneperuste, jossa kantaja väittää, että OLAF ja komission eri pääosastot ovat rikkoneet yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta annettua asetusta N:o 45/2001 (3) ja asetuksen N:o 1073/1999 8 artiklaa, laiminlyöneet luottamuksensuojan velvollisuutta ja rikkoneet yksityiselämää koskevaa oikeutta ja hyvän hallinnon periaatetta käsitellessään kantajan henkilötietoja ja toimittaessaan näitä henkilötietoja komissiolle ja kolmansille osapuolille.
            
         
               3)
            
            
               Kolmas kanneperuste, jossa kantaja väittää, että hänen puolustautumisoikeuksiaan on loukattu, koska kantajalla on kyseessä olevan tutkimuksen yhteydessä hyvin vähän tietoa häntä koskevista tosiseikoista eikä hänelle ole näin ollen annettu tilaisuutta puolustautua mahdollisia väitteitä vastaan.
            
         
      (1)  Komission paikan päällä suorittamista tarkastuksista ja todentamisista Euroopan yhteisöjen taloudellisiin etuihin kohdistuvien petosten ja muiden väärinkäytösten estämiseksi 11.11.1996 annettu neuvoston asetus (Euratom, EY) N:o 2185/96 (EYVL 1996, L 292, s. 2).
   
      (2)  Euroopan petostentorjuntaviraston (OLAF) tutkimuksista 25.5.1999 annettu Euroopan parlamentin ja neuvoston asetus (EY) N:o 1073/1999 (EYVL 1999, L 136, s. 1).
   
      (3)  Yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18.12.2000 annettu Euroopan parlamentin ja neuvoston asetus (EY) N:o 45/2001 (EYVL 2001, L 8, s. 1).